Guizhou WZ-7 Sklendžiantis drakonas

Guizhou WZ-7 „Sklendžiantis drakonas“ () – XXI a. antrame dešimtmetyje Kinijoje sukurtas dideliems aukščiams skirtas greituminis žvalgybinis bepilotis orlaivis.

Pagrindine orlaivio paskirtimi įvardijama žvalgyba, tačiau žinoma, jog jis gali būti pritaikomas priešlaivinių balistinių raketų ir sparnuotųjų raketų, pvz. „lėktuvnešių žudiku" vadinamų „Dongfeng-21D“ atakų koordinavimui.

 Kūrimas 
„WZ-7“ sukurtas Čengdu aviaicijos korporacijoje, gaminamas – Guidžou aviacijos gamykloje. Modelis pristatytas 2006 m. Kinijos tarptautinėje aviacijos ir kosmoso parodoje. Pirmasis skrydis buvo atliktas tik 2011 m.

WZ-7 serijinė gamyba pradėta 2015–2016 m. 2020 m. atlikta esminė modernizacija ir planerio pertvarkymas. Naujoji konstrukcija išsiskiria „V“ formos uodega, kitokios formos variklio išmetimo anga, šoniniais stabilizatoriais (pelekais), į jį montuojamas turboventiliatorinis variklis WS-13. Atnaujintas WZ-7 oficialiai buvo pristatytas 2021 m. Zhuhai karinės aviacijos parodoje;Чжухай-2021. Китайский высотный разведывательный БПЛА WZ-7 šioje parodoje jis buvo demonstruojamas ir 2022 m.

 Konstrukcija 
Savo išvaizda, paskirtimi ir parametrais „WZ-7“ yra panašus į „Northrop Grumman Global Hawk“ ir „Israel Aerospace Industries Etan“. Kiniškas variantas kiek didesnis, tikėtina, kad varomas silpnesniu varikliu.Parsons, Gary (编). News Headlines: Has China Unveiled Its Soar Dragon?. AirForces Monthly (London: Key Publishing). September 2011, (282): 4–5

Didesnis nei dauguma bepiločių žvalgybinių orlaivių, WZ-7 pasižymi tandemine, sujungtų sparnų konstrukcija. Tai leidžia sukurti tvirtesnį, ne tokį lankstų sparną. Konstrukcijos pranašumai, kaip teigiama, yra didesnė aerodinaminė kokybė ir paprastesni valdymo mechanizmai. Variklio oro įsiurbimo anga yra sumontuota fiuzeliažo viršuje, o pats variklis sumontuotas orlaivio gale. Lėktuvo prototipas yra varomas turboreaktyviniu varikliu „Guizhou WP-13“ – sovietinio variklio „Tumansky R-13“. Į serijinius modelius planuojama montuoti patobulintą variklį.

2020 m. atnaujinto WZ-7 parametrai nėra pilnai žinomi. Į jį montuojamas turboventiliatorinis variklis. Manoma, kad orlaivio skrydžio trukmė turėtų būti didesnė nei 10 valandų, – laikas, kuris buvo nurodomas kaip prototipo skrydžio parametras.

 Eksploatacijos istorija 
dešinėje|miniatiūra| Menininko sukurtas „WZ-7“ prototipo piešinys„WZ-7“ Kinijos Liaudies išsilaisvinimo armijos karinėse oro pajėgose pradėtas eksploatuoti 2018 m. Keletas jų dislokuoti Tibeto autonominiame regione, Hainano saloje ir netoli sienos su Šiaurės Korėja esančioje Yishuntun karinių oro pajėgų bazėje. 2018 m. pradžioje šie orlaiviai buvo viešai parodyta sper valstybinę televiziją CCTV.央視官方頻道-共和國之翼 2020 m. gruodžio 18 d. internete paskelbtos nuotraukose matomas šis orlaivis, nudažytas tamsiai pilka Kinijos karinių oro pajėgų spalva, o ant jo fiuzeliažo atsirado karinis raundelis – tai reiškia, kad jis buvo oficialiai priimtas į karines oro pėjgas.布藍. 中國「翔龍」無人機服役 可配備「航母殺手」東風-21D導彈. 香港01. 2020-12-18 Skelbiama, kad koviniai mokymai su „WZ-7“ pradėti 2021 m. lapkričio mėn.重磅！空军新型无人机无侦-7全面投入实战化训练. [2021-11-11].

Žinomos šios Kinijos kariuomenės operacijos, kuriose naudotas „WZ-7“:
 2019 m. liepos 24 d. vienas „WZ-7“ sekė amerikiečių "Ticonderoga “ klasės kreiserį „USS Antietam“ šiam plaukiant per Taivano sąsiaurį.

 2022 m. gruodžio 15 d. buvo pranešta, kad Kinija dislokavo kelis „WZ-7“ Tibete, netoli sienos su Indija.

 2023 m. sausio 1 d. WZ-7 per Mijako sąsiaurį įskrido į Filipinų jūrą ir tuo pačiu maršrutu grįžo į Rytų Kinijos jūrą.林芷瑩. 日本防衛省：中國偵察無人機首飛越宮古海峽 自衛隊戰機緊急升空. 香港01. 2023-01-02

 2024 m. kovo 26 d. Kinijos liaudies išsilaisvinimo armijos „WZ-7“ atliko skrydžius virš Japonijos jūros.

 Operatoriai 



 Kinijos liaudies išsilaisvinimo armijos karinės oro pajėgos: 12 vienetų (2022 m.)
 Kinijos liaudies išsilaisvinimo armijos karinės jūrų pajėgos: 8 vienetai (2018 m.) 

 Specifikacijos (prototipas) 
Bendrosios charakteristikos

 Įgula: 0 + nežinomas skaičius antžeminių operatorių
 Ilgis: 14,33 m
 Sparno mojis: 24,86 m
 Aukštis: 5,41 m
 Svoris:
 maksimalus kilimo: 6800 kg
 naudingas: 600 kg
 Jėgainė: vienas turboreaktyvinis variklis Guizhou WP-13, 43,1 kN traukos
 Eksploatacinis resursas: 2500 skrydžio valandų (preliminariai)

Skrydžio duomenys

 Kreiserinis greitis: 750 km/h (405 mazgai)
 Skrydžio nuotolis: 7 000 km (3 800 jūrmylių)
 Kovinis nuotolis: 2 000 km (1100 jūrmylių)
 Skrydžio trukmė: 10 val. (maksimaliu greičiu)
 Skrydžio lubos: 18 000 m (kituose šaltiniuose – 20 000 m.)中国翔龙无人机. AirForceWorld.com. 2015-10-15
 Specifinė galia: 5,8
 Kilimo ir tūpimo tako poreikis:
 kilimui: 350 m
 tūpimui: 500 m

 Nuorodos 

Kategorija:Monoplanai
Kategorija:Žvalgybiniai lėktuvai
Kategorija:Kinijos bepiločiai orlaiviai
Kategorija:Chengdu orlaiviai
Kategorija:V formos uodega